Kamer skep 'n besondere goeie indruk. Ruim en keurig ingerig. Baie dankie Elmien vir die vriendelike ontvangs.
Dankie vir die moeite om vir ons so aan te beveel. Ons ontvang graag sulke netjiese gaste soos julle.
Die gasvrou is baie vriendelik en die blyplek is pragtig, skoon en gerieflik. Dis in 'n heerlike stil area geleë en het alles wat 'n mens nodig het. Baie dankie vir die gasvryheid! Sal dit beslis aanbeveel!
Sulke mooi woorde maak dat die werk 'n Groot Plesier is. Baie dankie, ons waardeer die moeite wat gaste doen om kommentaar te gee van hul verblyf.
Baie dankie vir die moeite om die boodskappie in te stuur. Julle was wonderlike gaste. Ons wil julle ook bedank vir die netjiese plek wat julle agter gelaat het.
Jy sal nie weet wat dit aan my doen om sulke kommentaar van gaste te ontvang nie. Gun my die geleentheid om dankie te se vir die baie netjiese kamer wat julle nagelaat het. Dit maak ons taak soveel makliker.
Ek het heerlik gebly by At Home. Die woonstel is netjies en goed toegerus. Ek sal beslis weer daar gaan bly.
Baie dankie vir die pragtige kommentaar, dit doen ons harte goed en dien beslis as aansporing vir ander gaste. Ek is so jammer ons kon jou nie Sondag aand ook huisves nie.
Elmien, baie dankie vir die skoon en netjiese geriewe en ekstra moeite wat jy vir ons gedoen het. Ons verblyf daar by julle was net aangenaam en sal beslis weer daar by julle wil kom kuier!
Dis baie rustig, aangenaam en lekker vir 'n wegbreek uit 'n mens se besige skedule. Jy voel tuis met 'n eiesoortige rustigheid wat jou omring.
Blyplek was pragtig, netjies en skoon. Gasvrou baie vriendelik en gasvry. Dit was 'n lekker blyplek - net jammer ons kon nie langer bly nie, maar definitief volgende keer.
Dankie vir die positiewe kommentaar. Dit was aangenaam om sulke netjiese gaste te huisves. Ons sien uit daarna om julle weer te sien.
Skoon, netjies, veilig en gerieflik. Ideaal vir oorbly om hospitaalbesoeke te doen of gerieflike oornag vir 'n nag of twee. Vriendelike gasheer en gasvrou. Daar is steil trappie wat ongerieflik kan wees vir persone wat daarmee sal sukkel. )
Dankie vir jou mooi boodskap - word waardeer. Ek het besluit om 'n foto spesifiek van die trappe op webtuiste te plaas sodat gaste dit self kan sien indien ek vergeet om dit te noem. Sulke kommentaar word op prys gestel. Hoop om jou weer te sien.
Goeie waarde en veiligheid maak dit 'n verblyf wat ek aanbeveel. Die twee eenhede is teenaan mekaar en vir mense wat sensitief is vir geluide langsaan, kan dit dalk effens steurend wees.
Dankie vir jou kommentaar - dit is altyd lekker om netjiese en bedagsame gaste te ontvang. Glo my, die probleem van die klankdigtheid by die kombuis sal binnekort reggestel word. Die woonstelle was nog net so vol bespreek dat dit moeilik was om 'n geskikte datum vir die werk te kry.
Ideaal vir ons doel om naby die Universiteit te wees asook sal vir enige iemand kan aanbeveel as baie gerieflike, netjiese verblyf.